Arado Ar 64

Arado Ar 64 var et tysk jagerfly (biplan) som ble utviklet sent i 1920-årene. Det var blant de første jagerflyene som ble produsert av Tyskland da landet så bort fra restriksjonene i Versaillestraktaten og begynte en omfattende opprustning. Flyet var i bruk med det hemmelige Luftwaffe.

Ar 64 var en videreføring av de eldre flyene Arado SD II og SD III. Det ble konstruert etter Reichswehrministeriums krav om en etterfølger til jagerflyet Fokker D.XIII. Ar 64D og 64E ble de første jagerflyene produsert i store antall av Tyskland siden slutten av første verdenskrig. De to variantene skilte seg fra hverandre ved at Ar 64D hadde et forbedret landingsstell og en firebladet propell, mens Ar 64E hadde en tobladet propell festet til en radial direkteinnsprøytningsmotor av typen Siemens Jupiter VI. I sommeren 1932 ble 20 fly av begge typene bestilt og 19 av dem ble overført til Jagdfliegerschule i Schleissheim og Jagdstaffeln tilhørende Fliegergruppe Doberitz og Fliegergruppe Damm. Flyet var utstyrt med to 7,92 mm MG 17 mitraljøser og lette bomber, og besetningen bestod kun av én mann.

 Varianter 
Ar 64A, en prototype med en 9-sylindret Siemens Jupiter VI motor (395 kW, 530 hk). Første flyvning i 1939.
Ar 64B, kun to ble produsert. Drevet av en vannavkjølt 12-sylindret V-type BMW VI motor (477 kW, 640 hk). Første flyvning i 1931.
Ar 64C, drevet av en Siemens Jupiter VI motor, men med små strukturelle endringer.
Ar 64D, produksjonsvariant. Med omdesignede og forstørrede vertikale haleflater samt forbedret landingsstell. Drevet av en giret Siemens Jupiter VI motor.
Ar 64E, produksjonsvariant. Meget lik 64D, men med en direkteinnsprøytningsmotor av typen Siemens Jupiter VI i stedet.

 Litteratur 
Green, William, and Gordon Swanborough, The Complete Book of Fighters  (Salamander Books, 2002)

 Eksterne lenker 
 Arado Ar 64 på aviastar.org (engelsk/fransk)
 Arado Ar 64 - bilde og spesifikasjoner (engelsk)
 Detaljer og bilder på histaviation.com (engelsk)

Kategori:Jagerfly
Kategori:Biplan
Kategori:Luftwaffe (Wehrmacht)
Kategori:Enmotors propelldrevne luftfartøy
Kategori:Arado-luftfartøy